ddrg/super_eurlex huggingface dataset:
DA Den Europæiske Unions Tidende C 392/28

Rettens dom af 15. septemer 2016 — Crosfield Italia mod ECHA

(Sag T-587/14) (1)

((REACH - gebyr for registrering af et stof - nedsættelse, som indrømmes mikrovirksomheder, små og mellemstore virksomheder - fejl i erklæringen om virksomhedens størrelse - henstilling 2003/361/EF - afgørelse, der pålægger en administrationsafgift - begrundelsespligt))

(2016/C 392/33)

Processprog: italiensk

Parter

Sagsøger: Crosfield Italia Srl (Verona, Italien) (ved advokat M. Baldassarri)

Sagsøgt: Det Europæiske Kemikalieagentur (først ved M. Heikkilä, E. Bigi, J.-P. Trnka og E. Maurage, derefter ved M. Heikkilä, J.-P. Trnka og E. Maurage, som befuldmægtigede, bistået af advokat C. Garcia Molyneux)

Sagens genstand

Påstand støttet på artikel 263 TEUF om annullation af ECHA’s afgørelse SME(2013) 4672 af 28. maj 2014, hvori det fastslås, at sagsøgeren ikke opfylder betingelserne for at kunne opnå en nedsættelse af det gebyr, der er fastsat for små virksomheder, og om at pålægge selskabet en administrationsafgift, dels en påstand støttet på artikel 263 TEUF om annullation af de fakturer, der blev udstedt af ECHA efter vedtagelsen af afgørelse SME(2013) 4672.

Konklusion

1) Afgørelse SME(2013) 4672 af 28. maj 2014 truffet af Det Europæiske Kemikalieagentur (ECHA) annulleres.

2) Hver part bærer sine egne omkostninger.

(1) EUT C 361 af 13.10.2014.
DA Den Europæiske Unions Tidende C 392/26

Rettens dom af 15. september 2016 — Italien mod Kommissionen

(Forenede sager T-353/14 og T-17/15) (1)

((Sprogordning - meddelelser om almindelige udvælgelsesprøver med henblik på ansættelse af administratorer - valg af andet sprog blandt tre sprog - forordning nr. 1 - vedtægtens artikel 1d, stk. 1, artikel 27 og artikel 28, litra f) - princippet om forbud mod forskelsbehandling - proportionalitet))

(2016/C 392/31)

Processprog: italiensk

Parter

Sagsøger: Den Italienske Republik (ved G. Palmieri, som befuldmægtiget, bistået af avvocato dello Stato P. Gentili)

Sagsøgt: Europa-Kommissionen (først ved J. Currall og G. Gattinara (i sag T-353/14 og sag T-17/15), og F. Simonetti (sag T-17/15), derefter ved G. Gattinara og F. Simonetti, som befuldmægtigede

Intervenient til støtte for sagsøgeren: Republikken Litauen (ved D. Kriaučiūnas et V. Čepaitė, som befuldmægtigede)

Sagens genstand

I sag T-353/14, en påstand støttet på artikel 263 TEUF om annullation af meddelelse om almindelig udvælgelsesprøve EPSO/AD/276/14 med henblik på oprettelse af en ansættelsesreserve af administratorer (EUT 2014, C 74 A, s. 4) og, i sag T-17/15, en påstand støttet på artikel 263 TEUF om annullation af meddelelse om almindelig udvælgelsesprøve EPSO/AD/294/14 med henblik på oprettelse af en ansættelsesreserve af administratorer inden for databeskyttelse hos Den Europæiske Tilsynsførende for Databeskyttelse (EUT 2014, C 391 A, s. 1).

Konklusion

1) Sag T-353/14 og sag T-17/15 forenes med henblik på dommen.

2) Meddelelse om almindelig udvælgelsesprøve EPSO/AD/276/14 med henblik på oprettelse af en ansættelsesreserve af administratorer og meddelelse om almindelig udvælgelsesprøve EPSO/AD/294/14 med henblik på oprettelse af en ansættelsesreserve af administratorer inden for databeskyttelse hos Den Europæiske Tilsynsførende for Databeskyttelse, annulleres.

3) Europa-Kommissionen bærer sine egne omkostninger og betaler de omkostninger, der er afholdt af Den Italienske Republik.

4) Republikken Litauen bærer sine egne omkostninger i forbindelse med interventionen i sag T-17/15.

(1) EUT C 212 af 7.7.2014.
DA Den Europæiske Unions Tidende C 326/23

Rettens dom af 21. juli 2016 — Hassan mod Rådet

(Sag T-790/14) (1)

((Fælles udenrigs- og sikkerhedspolitik - restriktive foranstaltninger over for Syrien - indefrysning af midler - restriktioner vedrørende indrejse - annullation af tidligere retsakter ved en dom afsagt af Retten - nye retsakter, der omfatter sagsøgerens navn på listerne - åbenbart urigtigt skøn - ejendomsret - proportionalitet - uskyldsformodning - ansvar uden for kontraktforhold))

(2016/C 326/41)

Processprog: fransk

Parter

Sagsøger: Samir Hassan (Damaskus, Syrien) (ved advokat L. Pettiti)

Sagsøgt: Rådet for Den Europæiske Union (ved S. Kyriakopoulou og G. Étienne, som befuldmægtigede)

Sagens genstand

Dels en påstand på grundlag af artikel 263 TEUF om annullation af Rådets gennemførelsesafgørelse 2014/678/FUSP af 26. september 2014 om gennemførelse af afgørelse 2013/255/FUSP om restriktive foranstaltninger over for Syrien (EUT 2014, L 283, s. 59), af Rådets gennemførelsesforordning (EU) nr. 1013/2014 af 26. september 2014 om gennemførelse af forordning (EU) nr. 36/2012 om restriktive foranstaltninger på baggrund af situationen i Syrien (EUT 2014, L 283, s. 9), af Rådets afgørelse (FUSP) 2015/837 af 28. maj 2015 om ændring af afgørelse 2013/255/FUSP om restriktive foranstaltninger over for Syrien (EUT 2015, L 132, s. 82) og af Rådets gennemførelsesforordning (EU) 2015/828 af 28. maj 2015 om gennemførelse af forordning (EU) nr. 36/2012 om restriktive foranstaltninger på baggrund af situationen i Syrien (EUT 2015, L 132, s. 3), for så vidt som disse retsakter vedrører sagsøgeren, dels en påstand på grundlag af artikel 268 TEUF om erstatning for den skade, som sagsøgeren angiveligt har lidt som følge af disse retsakter.

Konklusion

1) Rådet for Den Europæiske Union frifindes.

2) Samir Hassan betaler sagens omkostninger.

(1) EUT C 34 af 2.2.2015.
DA Den Europæiske Unions Tidende C 326/24

Rettens dom af 21. juli 2016 — Nutria mod Kommissionen

(Sag T-832/14) (1)

((Ansvar uden for kontraktforhold - afvisning af at forlænge fristen for udtagning af skummetmælkspulver inden for rammerne af EU’s program for uddeling af fødevarer til de socialt dårligst stillede personer i Unionen for 2010 - tilstrækkelig kvalificeret tilsidesættelse af en bestemmelse, der har til formål at tillægge borgerne rettigheder))

(2016/C 326/43)

Processprog: fransk

Parter

Sagsøger: Nutria AE Typopoiisis & Emporias Agrotikon Proïonton (Agios Konstantinos, Grækenland) (først ved advokat M.-J. Jacquot, derefter ved advokat K. Makaronas)

Sagsøgt: Europa-Kommissionen (ved J. Guillem Carrau og D. Triantafyllou, som befuædmægtigede)

Sagens genstand

Søgsmål støttet på artikel 268 TEUF med påstand om erstatning for det tab, som sagsøgeren angiveligt har lidt som følge af Kommissionens afvisning af at forlænge fristen for udtagning af skummetmælkspulver, som er fastsat i artikel 3, stk. 1, i Kommissionens forordning (EF) nr. 1111/2009 af 19. november 2009 om vedtagelse af planen for tildeling til medlemsstaterne af midler, der skal afholdes over 2010-budgettet, og som skal dække udgifterne til levering af levnedsmidler fra interventionslagre til de socialt dårligst stillede personer i Fællesskabet, og om fravigelse af forordning (EØF) nr. 3149/92 (EUT 2009, L 306, s. 5).

Konklusion

1) Europa-Kommissionen frifindes.

2) Nutria AE Typopoiisis & Emporias Agrotikon Proïonton bærer sine egne omkostninger og betaler Kommissionens omkostninger.

(1) EUT C 81 af 9.3.2015.
DA Den Europæiske Unions Tidende C 326/21

Rettens dom af 21. juli 2016 — Bredenkamp m.fl. mod Rådet og Kommissionen

(Sag T-66/14) (1)

((Fælles udenrigs- og sikkerhedspolitik - restriktive foranstaltninger over for visse personer og enheder på baggrund af situationen i Zimbabwe - indefrysning af midler - ansvar uden for kontraktforhold))

(2016/C 326/39)

Processprog: engelsk

Parter

Sagsøgere: John Arnold Bredenkamp (Harare, Zimbabwe), Echo Delta (Holdings) PCC Ltd (Castletown, Isle of Man), Scottlee Holdings (Private) Ltd (Harare), Fodya (Private) Ltd (Harare) (ved P. Moser, QC, og solicitor G. Martin)

Sagsøgte: Rådet for Den Europæiske Union (ved B. Driessen og E. Dumitriu-Segnana, som befuldmægtigede) og Europa-Kommissionen (ved S. Bartelt, D. Gauci og T. Scharf, som befuldmægtigede)

Sagens genstand

Påstand støttet på artikel 268 TEUF om erstatning for det tab, som sagsøgerne angiveligt har lidt som følge af vedtagelsen af Kommissionens forordning (EF) nr. 77/2009 af 26. januar 2009 om ændring af Rådets forordning (EF) nr. 314/2004 om visse restriktive foranstaltninger over for Zimbabwe (EUT 2009, L 23, s. 5), af Kommissionens forordning (EU) nr. 173/2010 af 25. februar 2010 om ændring af Rådets forordning (EF) nr. 314/2004 om visse restriktive foranstaltninger over for Zimbabwe (EUT 2010, L 51, s. 13) og af Kommissionens forordning (EU) nr. 174/2011 af 23. februar 2011 om ændring af Rådets forordning (EF) nr. 314/2004 om visse restriktive foranstaltninger over for Zimbabwe (EUT 2011, L 49, s. 23).

Konklusion

1) Rådet for Den Europæiske Union og Europa-Kommissionen frifindes.

2) John Arnold Bredenkamp, Echo Delta (Holdings) PCC Ltd, Scottlee Holdings (Private), Ltd og Fodya (Private) Ltd betaler de omkostninger, der er afholdt af Rådet og Kommissionen.

(1) EUT C 112 af 14.4.2014.
DA Den Europæiske Unions Tidende C 314/18

Rettens dom af 14. juli 2016 — Alesa mod Kommissionen

(Sag T-99/14) (1)

((Offentlige tjenesteydelseskontrakter - udbudsprocedure - tjenesteydelser vedrørende teknisk bistand til de kinesiske myndigheder til projektet »Bæredygtig urbanisering - forbindelse mellem miljøvenlige byer i Europa og Kina (EC-LINK)« - udbud med forhandling - artikel 266, stk. 1, i den delegerede forordning (EU) nr. 1268/2012 - gennemsigtighed - ansvar uden for kontrakt))

(2016/C 314/25)

Processprog: italiensk

Parter

Sagsøger: Alesa Srl (Chieti, Italien) (ved advokat N. Giampaolo)

Sagsøgt: Europa-Kommissionen (ved F. Erlbacher og A. Aresu, som befuldmægtigede)

Sagens genstand

For det første søgsmål i henhold til artikel 263 TEUF med påstand om annullation af Kommissionens afgørelse om at tildele det offentlige udbud DCI-ASIE/2013/329-453 vedrørende levering af tjenesteydelser i forbindelse med teknisk bistand til projektet »Bæredygtig urbanisering — forbindelse mellem miljøvenlige byer i Europa og Kina (EC-LINK)«, offentliggjort i Supplement til Den Europæiske Unions Tidende (EUT 2013/S 234-405244), til en anden tilbudsgiver end sagsøgeren, for det andet søgsmål i henhold til artikel 268 TEUF med påstand om erstatning for den skade, sagsøgeren angiveligt har lidt, og for det tredje søgsmål i henhold til artikel 277 TEUF med påstand om at Retten træffer afgørelse om »lovligheden eller ulovligheden samt anvendeligheden eller den manglende anvendelighed af« artikel 266 i Kommissionens delegerede forordning (EU) nr. 1268/2012 af 29. oktober 2012 om gennemførelsesbestemmelser til Europa-Parlamentets og Rådets forordning (EU, Euratom) nr. 966/2012 om de finansielle regler vedrørende Unionens almindelige budget (EUT 2012, L 362, s. 1) og punkt 2.4.13 i praktisk vejledning vedrørende procedurer for kontrakter i forbindelse med Den Europæiske Unions eksterne bistand.

Konklusion

1) Europa-Kommissionen frifindes.

2) Alesa Srl betaler sagens omkostninger.

(1) EUT C 102 af 7.4.2014.
DA Den Europæiske Unions Tidende C 419/37

Rettens dom af 5. oktober 2016 — European Children’s Fashion Association og Instituto de Economía Pública mod EACEA

(Sag T-724/14) (1)

((Voldgiftsbestemmelse - tilskudsaftale indgået inden for rammerne af handlingsprogrammet »Lifelong Learning (2007-2013)« - projektet »Brand & Merchandising manager for SMEs in the children’s product sector« - annullationssøgsmål - retsakt, der ikke kan gøres til genstand for et søgsmål - retsakt, som er en uadskillelig del af et rent kontraktforhold - afvisning - ikke-støtteberettigede omkostninger - refusion af udbetalt beløb - revisionsrapport))

(2016/C 419/46)

Processprog: fransk

Parter

Sagsøgere: European Children’s Fashion Association (Valencia, Spanien) og Instituto de Economía Pública, SL (Valencia) (ved advokat A. Haegeman)

Sagsøgt: Forvaltningsorganet for Undervisning, Audiovisuelle Medier og Kultur (EACEA) (ved H. Monet og A. Jaume, som befuldmægtigede)

Sagens genstand

Principal påstand støttet på artikel 272 TEUF om, at det fastslås, at den første af sagsøgerne ikke er forpligtet til at tilbagebetale det beløb, som EACEA har udbetalt til denne i henhold til den aftale, som blev indgået med henblik på gennemførelse af projektet »Brand & Merchandising manager for SMEs in the children’s product sector«, og en subsidiær påstand støttet på artikel 263 TEUF om annullation dels af EACEA’s forhåndsmeddelelse af 1. august 2014, hvorved den første sagsøger blev meddelt, at denne skulle tilbagebetale et beløb på 82 378,81 EUR som følge af revisionen af det nævnte projekt, dels af debetnota nr. 3241401420, der blev udstedt af EACEA den 5. august 2014 med henblik på tilbagebetaling af det nævnte beløb.

Konklusion

1) Forvaltningsorganet for Undervisning, Audiovisuelle Medier og Kultur frifindes.

2) European Children’s Fashion Association og Instituto de Economía Pública, SL betaler sagens omkostninger.

(1) EUT C 7 af 12.1.2015.
DA Den Europæiske Unions Tidende C 410/11

Rettens dom af 22. september 2016 — Tose’e Ta’avon Bank mod Rådet for Den Europæiske Union

(Sag T-435/14) (1)

((Fælles udenrigs- og sikkerhedspolitik - restriktive foranstaltninger over for Iran med henblik på at forhindre nuklear spredning - indefrysning af midler - ulovlighedsindsigelse - tildeling af gennemførelsesbeføjelse til Rådet - kriterium vedrørende de enheder, som yder støtte til den iranske regering - retlig fejl - faktisk vildfarelse - begrundelsespligt - proportionalitet - grundlæggende rettigheder))

(2016/C 410/13)

Processprog: fransk

Parter

Sagsøger: Tose’e Ta’avon Bank (Teheran, Iran) (ved advokat J.-M. Thouvenin)

Sagsøgt: Rådet for Den Europæiske Union (ved A. Vitro og M. Bishop, som befuldmægtigede)

Sagens genstand

Påstand nedlagt i henhold til 263 TEUF om annullation af Rådet for Den Europæiske Unions afgørelse om at opretholde opførelsen af sagsøgeren på listen i bilag II til Rådets afgørelse 2010/413/FUSP af 26. juli 2010 om restriktive foranstaltninger over for Iran og om ophævelse af fælles holdning 2007/140/FUSP (EUT 2010, L 195, s. 39) og på listen i bilag IX til Rådets forordning (EU) nr. 267/2012 af 23. marts 2012 om restriktive foranstaltninger over for Iran og om ophævelse af forordning (EU) nr. 961/2010 (EUT 2012, L 88, s. 1), som meddelt ved en meddelelse af 15. marts 2014.

Konklusion

1) Rådet for Den Europæiske Union frifindes.

2) Tose’e Ta’avon Bank betaler sagens omkostninger.

(1) EUT C 253 af 4.8.2014.
DA Den Europæiske Unions Tidende C 410/12

Rettens dom af 22. september 2016 — Intercon mod Kommissionen

(Sag T-632/14) (1)

((Voldgiftsbestemmelse - det syvende rammeprogram for forskning, teknologisk udvikling og demonstration (2007-2013) - Kommissionens afgørelse om at kræve et beløb udbetalt til sagsøgeren tilbagebetalt - tvistens kontraktmæssige karakter - artikel 44, stk. 1, litra c), og stk. 5a, i Rettens procesreglement af 2. maj 1991 - antagelse til realitetsbehandling - revisionens omfang - dokumenter og bemærkninger, der indgives efter den pålagte frists udløb))

(2016/C 410/15)

Processprog: polsk

Parter

Sagsøger: Intercon sp. z o.o. (Łódź, Polen) (ved advokat B. Eger)

Sagsøgt: Europa-Kommissionen (ved K. Herbout Borczak og S. Lejeune, som befuldmægtigede)

Sagens genstand

Principalt en påstand i henhold til artikel 272 TEUF om, at det fastslås, at Kommissionen tilsidesatte bestemmelserne i tilskudsaftale nr. 224297 vedrørende finansieringen af projektet ARTreat, og om annullation af Kommissionens skrivelse af 28. juli 2014, der på grundlag af en revision foretaget hos sagsøgeren gav denne meddelelse om tilbagesøgning af et beløb på 258 479,21 EUR, som sagsøgeren med urette var blevet udbetalt som økonomiske støtte fra Den Europæiske Union, og subsidiært en påstand i henhold til artikel 272 TEUF om, at det fastslås, at de udbetalte beløb svarer til støtteberettigede udgifter og derfor ikke skal tilbagebetales

Konklusion

1) Europa-Kommissionen frifindes.

2) Intercon sp. z o.o. bærer sine egne omkostninger og betaler Kommissionens omkostninger.

(1) EUT C 380 af 27.10.2014.
DA Den Europæiske Unions Tidende C 410/12

Rettens dom af 28. september 2016 — Det Forenede Kongerige mod Kommissionen

(Sag T-437/14) (1)

((EUGFL, Garantisektionen - EGFL og ELFUL - udgifter, der er udelukket fra finansiering - integreret system for forvaltning og kontrol - nedsættelse af eller udelukkelse fra betalinger ved misligholdelse af krydsoverensstemmelsesreglerne - fast finansiel korrektion, der vedtages af Kommissionen i overensstemmelse med de interne retningslinjer, som er vedtaget på området - bevisbyrde - fortolkning af bilag II til forordning (EF) nr. 73/2009))

(2016/C 410/14)

Processprog: engelsk

Parter

Sagsøger: Det Forenede Kongerige og Nordirland (ved M. Holt og J. Kraehling, som befuldmægtigede, bistået af barrister V. Wakefield)

Sagsøgt: Europa-Kommissionen (ved K. Skelly og D. Triantafyllou, som befuldmægtigede)

Intervenient til støtte for sagsøgeren: Kongeriget Nederlandene (ved M. Bulterman og B. Koopman, som befuldmægtigede)

Sagens genstand

Påstand støttet på artikel 263 TEUF om annullation af ni poster i bilaget til Kommissionens gennemførelsesafgørelse af 4. april 2014 om udelukkelse fra EU-finansiering af visse udgifter, som medlemsstaterne har afholdt for Den Europæiske Udviklings- og Garantifond for Landbruget (EUGFL), Garantisektionen, Den Europæiske Garantifond for Landbruget (EGFL) og Den Europæiske Landbrugsfond for Udvikling af Landdistrikterne (ELFUL) (EUT 2014, L 104, s. 43) med hensyn til den i bilaget til afgørelsen indeholdte post vedrørende de finansielle korrektioner til udgifter, der er afholdt af Det Forenede Kongerige og Nordirland i Skotland i regnskabsårene 2008, 2009 og 2010 på 5 606 459,48 EUR på grund af manglende overholdelse af EU-reglerne.

Konklusion

1) Europa-Kommissionen frifindes.

2) Det Forenede Kongerige og Nordirland bærer sine egne omkostninger og betaler Kommissionens omkostninger.

3) Kongeriget Nederlandene bærer sine egne omkostninger.

(1) EUT C 282 af 25.8.2014.
DA Den Europæiske Unions Tidende C 402/38

Rettens dom af 15. september 2016 — x European Dynamics Luxembourg og Evropaïki Dynamiki mod Kommissionen

(Sag T-698/14) (1)

((Offentlige tjenesteydelseskontrakter - udbudsprocedure - eksterne tjenesteydelser vedrørende udvikling og undersøgelser af samt support til informationssystemer (ESP DESIS III) - placering af en tilbudsgiver i en kaskadeprocedure - begrundelsespligt - unormalt lave bud - princippet om fri konkurrence - ansvar uden for kontraktforhold))

(2016/C 402/42)

Processprog: græsk

Parter

Sagsøgere: European Dynamics Luxembourg SA (Ettelbrück, Luxembourg) og Evropaïki Dynamiki — Proigmena Systimata Tilepikoinonion Pliroforikis kai Tilematikis AE (Athen, Grækenland) (først ved advokaterne V. Christianos, I. Ampazis og M. Sfyri, derefter ved advokat M. Sfyri)

Sagsøgt: Europa-Kommissionen (ved S. Delaude og S. Lejeune, som befuldmægtigede, først bistået af advokaterne E. Petritsi, E. Roussou og K. Adamantopoulos, derefter af advokaterne E. Roussou og K. Adamantopoulos)

Sagens genstand

Søgsmål dels i henhold til artikel 263 TEUF med påstand om annullation af afgørelser om at indplacere sagsøgernes tilbud, indgivet i forbindelse med DIGIT/R2/PO/2013/029 — ESP DESIS III om »Eksterne tjenesteydelser vedrørende udvikling og undersøgelser af samt support til informationssystemer« (EUT 2013/S 19-0380314), på fjerdepladsen og tredjepladsen i henhold til kaskademekanismen for del 1 og 3 og om at udelukke deres bud for dette udbuds del 2, dels søgsmål i henhold til artikel 268 TEUF med påstand om erstatning for det tab, som sagsøgerne angiveligt har lidt

Konklusion

1) Europa-Kommissionen frifindes.

2) European Dynamics Luxembourg SA og Evropaïki Dynamiki — Proigmena Systimata Tilepikoinonion Pliroforikis kai Tilematikis AE betaler sagens omkostninger.

(1) EUT C 448 af 15.12.2014.
DA Den Europæiske Unions Tidende C 402/37

Rettens dom af 15. september 2016 — European Dynamics Luxembourg og Evropaïki Dynamiki mod EIT

(Sag T-481/14) (1)

((Offentlige tjenesteydelseskontrakter - udbudsprocedure - levering af tjenesteydelser vedrørende udvikling af en platform til informations- og vidensstyring - tjenesteydelser vedrørende udvikling af programmel og vedligeholdelse af it-tjenesternes tilgængelighed og effektivitet - afvisning af at indplacere en tilbudsgivers bud som nr. et - udvælgelseskriterier - tildelingskriterier - begrundelsespligt - åbenbart urigtige skøn - aktindsigt - ansvar uden for kontraktforhold))

(2016/C 402/41)

Processprog: engelsk

Parter

Sagsøgere: European Dynamics Luxembourg SA (Ettelbrück, Luxembourg) og Evropaïki Dynamiki — Proigmena Systimata Tilepikoinonion Pliroforikis kai Tilematikis AE (Athen, Grækenland) (først ved advokaterne E. Siouti og M. Sfyri, derefter ved advokaterne M. Sfyri og A. Lymperopoulou)

Sagsøgt: Det Europæiske Institut for Innovation og Teknologi (EIT) (først ved M. Kern, B. Győri Hartwig og P. Juanes Burgos, som befuldmægtigede, derefter ved B. Győri-Hartwig og P. Juanes Burgos, som befuldmægtigede, bistået af advokaterne P. Wytinck og B. Hoorelbeke)

Sagens genstand

Dels en påstand støttet på artikel 263 TEUF om annullation af navnlig EIT’s afgørelse af 14. april 2014 om at indplacere det bud, som sagsøgerne afgav i forbindelse med en udbudsprocedure vedrørende it-tjenester og dermed forbundne tjenester, som nr. to, samt af EIT’s skrivelse af 25. april 2014, hvormed EIT afslog at oplyse navnene på vurderingsudvalgets medlemmer, dels en påstand støttet på artikel 268 TEUF om erstatning for det tab, som sagsøgerne angiveligt har lidt.

Konklusion

1) Det Europæiske Institut for Innovation og Teknologi frifindes.

2) European Dynamics Luxembourg SA og Evropaïki Dynamiki — Proigmena Systimata Tilepikoinonion Pliroforikis kai Tilematikis AE betaler sagens omkostninger.

(1) EUT C 351 af 6.10.2014.
1)

Rådets afgørelse 2014/119/FUSP af 5. marts 2014 om restriktive foranstaltninger over for visse personer, enheder og organer på baggrund af situationen i Ukraine og Rådets forordning (EU) nr. 208/2014 af 5. marts 2014 om restriktive foranstaltninger over for visse personer, enheder og organer på baggrund af situationen i Ukraine, i deres oprindelige affattelse, annulleres, for så vidt som navnet på Viktor Fedorovych Yanukovych er blevet opført på listen over de personer, enheder og organer, der er omfattet af disse restriktive foranstaltninger, og dette gælder frem til ikrafttrædelsen af Rådets afgørelse (FUSP) 2015/364 af 5. marts 2015 om ændring af afgørelse 2014/119 og Rådets gennemførelsesforordning (EU) 2015/357 af 5. marts 2015 om gennemførelse af forordning nr. 208/2014.
1)

Rådets afgørelse 2014/119/FUSP af 5. marts 2014 om restriktive foranstaltninger over for visse personer, enheder og organer på baggrund af situationen i Ukraine og Rådets forordning (EU) nr. 208/2014 af 5. marts 2014 om restriktive foranstaltninger over for visse personer, enheder og organer på baggrund af situationen i Ukraine, i deres oprindelige affattelse, annulleres, for så vidt som navnet på Andriy Klyuyev er blevet opført på listen over de personer, enheder og organer, der er omfattet af disse restriktive foranstaltninger, og dette gælder frem til ikrafttrædelsen af Rådets afgørelse (FUSP) 2015/364 af 5. marts 2015 om ændring af afgørelse 2014/119 og Rådets gennemførelsesforordning (EU) 2015/357 af 5. marts 2015 om gennemførelse af forordning nr. 208/2014.
1)

Rådets afgørelse 2014/119/FUSP af 5. marts 2014 om restriktive foranstaltninger over for visse personer, enheder og organer på baggrund af situationen i Ukraine, som ændret ved Rådets gennemførelsesafgørelse 2014/216/FUSP af 14. april 2014 om gennemførelse af afgørelse 2014/119, og Rådets forordning (EU) nr. 208/2014 af 5. marts 2014 om restriktive foranstaltninger over for visse personer, enheder og organer på baggrund af situationen i Ukraine, som ændret ved Rådets gennemførelsesforordning (EU) nr. 381/2014 af 14. april 2014 om gennemførelse af forordning nr. 208/2014, annulleres, for så vidt som navnet på Oleksandr Viktorovych Yanukovych er blevet opført på listen over de personer, enheder og organer, der er omfattet af disse restriktive foranstaltninger, og dette gælder frem til ikrafttrædelsen af Rådets afgørelse (FUSP) 2015/364 af 5. marts 2015 om ændring af afgørelse 2014/119 og Rådets gennemførelsesforordning (EU) 2015/357 af 5. marts 2015 om gennemførelse af forordning nr. 208/2014.